A4-0263/97

Päätös neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi avoimen verkon tarjoamisen (ONP) soveltamisesta puhelintoimintaan ja teleyleispalvelusta kilpailuympäristössä (C4-0256/97 - 96/0226(COD))

(Yhteispäätösmenettely: toinen käsittely)

Euroopan parlamentti, joka

- ottaa huomioon neuvoston yhteisen kannan (C4-0256/97 - 96/0226(COD)) ((EYVL C 234, 1.8.1997, s. 87)),

- ottaa huomioon ensimmäisessä käsittelyssä antamansa lausunnon ((EYVL C 85, 17.3.1997, s. 117)) komission ehdotuksesta parlamentille ja neuvostolle (KOM(96)0419) ((EYVL C 371, 9.12.1996, s. 22)),

- ottaa huomioon komission muutetun ehdotuksen (KOM(97)0287) ((EYVL C 248, 14.8.1997, s. 13)),

- ottaa huomioon EY:n perustamissopimuksen 189 b artiklan 2 kohdan,

- ottaa huomioon työjärjestyksensä 72 artiklan,

- ottaa huomioon talous- ja raha-asioita sekä teollisuuspolitiikkaa käsittelevän valiokunnan suosituksen toiseen käsittelyyn (A4-0263/97),

1. Tarkistaa yhteistä kantaa seuraavasti;

2. Pyytää komissiota puoltamaan parlamentin tarkistuksia lausunnossa, jonka komissio antaa EY:n perustamissopimuksen 189 b artiklan 2 kohdan d alakohdan mukaisesti;

3. Pyytää neuvostoa hyväksymään parlamentin tarkistukset, muuttamaan yhteistä kantaa vastaavasti ja antamaan säädöksen lopullisesti;

4. Kehottaa puhemiestään välittämään tämän päätöksen neuvostolle ja komissiolle.

(Tarkistus 1)

Johdanto-osan 4 kappale

>Alkuperäinen teksti>

4) yleispalvelun perusvaatimus on tarjota käyttäjille pyynnöstä kiinteä liittymä kiinteään yleiseen puhelinverkkoon kohtuuhintaan; liittymän tarjoamiseen käytettävää tekniikkaa ei saa rajoittaa, ja joko langallisen tai langattoman tekniikan käyttö on sallittava; 1 päivän tammikuuta 1998 jälkeen asennettujen uusien kiinteiden yleisten puhelinverkkoinfrastruktuurien olisi oltava laadultaan sellaisia, että niissä voidaan puheen välityksen lisäksi välittää tietoliikennettä nopeudella, joka sopii online- tietoliikennepalvelujen käyttöön; kohtuuhintaisuus on määritettävä kansallisesti kansallisten erityisolosuhteiden perusteella, joihin kuuluvat myös kaupunki- ja maaseutusuunnittelu; puhelinpalvelun kohtuuhintaisuus liittyy tietoon, jota käyttäjät saavat puhelimen käyttökustannuksista sekä puhelimen käytön suhteellisista kustannuksista verrattuina muihin palveluihin; maaseutu- tai korkeiden kustannusten alueilla käyttäjille tarjottavista kohtuuhintaisista palveluista annettavien säännösten osalta jäsenvaltiot voivat säätää loma-asuntoja koskevista poikkeuksista,

>EP:n äänestyksessä hyväksytty teksti>

4) yleispalvelun perusvaatimus on tarjota käyttäjille pyynnöstä kiinteä liittymä kiinteään yleiseen puhelinverkkoon kohtuuhintaan ja syrjimättä; liittymän tarjoamiseen käytettävää tekniikkaa ei saa rajoittaa, ja joko langallisen tai langattoman tekniikan käyttö on sallittava; 1 päivän tammikuuta 1998 jälkeen asennettujen uusien kiinteiden yleisten puhelinverkkoinfrastruktuurien olisi oltava laadultaan sellaisia, että niissä voidaan puheen välityksen lisäksi välittää tietoliikennettä nopeudella, joka sopii online- tietoliikennepalvelujen käyttöön; kohtuuhintaisuus on määritettävä Euroopan tasolla laadittujen suuntaviivojen avulla, joissa otetaan huomioon eri edellytykset, joita voidaan käyttää kohtuuhintaisuuden määrittämiseen täsmällisesti kansallisesti kansallisten erityisolosuhteiden perusteella, joihin kuuluvat myös kaupunki- ja maaseutusuunnittelu; puhelinpalvelun kohtuuhintaisuus liittyy tietoon, jota käyttäjät saavat puhelimen käyttökustannuksista sekä puhelimen käytön suhteellisista kustannuksista verrattuina muihin palveluihin; maaseutu- tai korkeiden kustannusten alueilla käyttäjille tarjottavista kohtuuhintaisista palveluista annettavien säännösten osalta jäsenvaltiot voivat säätää loma-asuntoja koskevista poikkeuksista,

(Tarkistus 2)

Johdanto-osan 6 kappale

>Alkuperäinen teksti>

6) kiinteän yleisen puhelinverkon ja -palvelun merkitys on niin suuri, että niiden pitäisi olla kaikkien niitä perustellusti pyytävien saatavilla; toissijaisuusperiaatteen mukaisesti jäsenvaltiot päättävät, millä organisaatioilla on vastuu tässä direktiivissä kuvattujen teleyleispalvelun eri osien tarjoamisesta ottaen huomioon organisaatioiden kyky tarjota palvelua; vastaavat velvoitteet voitaisiin asettaa ehdoiksi yleisesti saatavilla olevien puhelinpalvelujen tarjoamisen edellyttämän luvan myöntämiselle; televiestinnän yhteenliittämisestä soveltaen avoimen verkon tarjoamisen (ONP) periaatteita yleispalvelun ja yhteentoimivuuden varmistamiseksi annetun Euroopan parlamentin ja neuvoston direktiivin 97/.../EY 5 artiklan 1 kohdan mukaisesti jäsenvaltiot voivat ottaa käyttöön menettelyjä yleispalveluvelvoitteista aiheutuvien nettokustannusten jakamiseksi muiden yleisiä televerkkoja ylläpitävien ja/tai yleisesti saatavilla olevia puhelinpalveluja tarjoavien organisaatioiden kanssa, jolloin yleiset televiestintäverkot sisältävät sekä yleiset kiinteät verkot että yleiset matkaviestinverkot; kansallisten sääntelyviranomaisten olisi varmistuttava siitä, että organisaatiot, jotka saavat yleispalvelun rahoittamistukea, esittävät riittävän yksityiskohtaisesti ne tekijät, joilla ne perustelevat tarvetta saada kyseistä rahoitusta; komissio on hyväksynyt yleispalvelujen rahoitusta ja hinnoittelua koskevat yleislinjat, joissa määritellään, kuinka yksityiskohtaisia operaattorien asiaa koskevien ilmoitusten on oltava,

>EP:n äänestyksessä hyväksytty teksti>

6) kiinteän yleisen puhelinverkon ja -palvelun merkitys on niin suuri, että niiden pitäisi olla kaikkien niitä perustellusti pyytävien saatavilla; toissijaisuusperiaatteen mukaisesti jäsenvaltiot päättävät puolueettomin ja syrjimättömin perustein, millä organisaatioilla on vastuu tässä direktiivissä kuvattujen teleyleispalvelun eri osien tarjoamisesta ottaen huomioon kaikkien niiden organisaatioiden kyky tarjota palvelua, jotka ovat halukkaita tarjoamaan sen osia kokonaisuudessaan tai osaksi; vastaavat velvoitteet voitaisiin asettaa ehdoiksi yleisesti saatavilla olevien puhelinpalvelujen tarjoamisen edellyttämän luvan myöntämiselle; televiestinnän yhteenliittämisestä soveltaen avoimen verkon tarjoamisen (ONP) periaatteita yleispalvelun ja yhteentoimivuuden varmistamiseksi annetun Euroopan parlamentin ja neuvoston direktiivin 97/.../EY 5 artiklan 1 kohdan mukaisesti jäsenvaltiot voivat ottaa käyttöön menettelyjä yleispalveluvelvoitteista aiheutuvien nettokustannusten jakamiseksi muiden yleisiä televerkkoja ylläpitävien ja/tai yleisesti saatavilla olevia puhelinpalveluja tarjoavien organisaatioiden kanssa, jolloin yleiset televiestintäverkot sisältävät sekä yleiset kiinteät verkot että yleiset matkaviestinverkot; kansallisten sääntelyviranomaisten olisi varmistuttava siitä, että organisaatiot, jotka saavat yleispalvelun rahoittamistukea, esittävät riittävän yksityiskohtaisesti ne tekijät, joilla ne perustelevat tarvetta saada kyseistä rahoitusta; komissio valvoo yleispalvelun hinnoittelun ja rahoituksen tilinpäätösmenettelyjä ja yksityiskohtaisuuden tasoa sovellettavan kilpailuoikeuden ja alakohtaisten direktiivien perusteella,

(Tarkistus 3)

Johdanto-osan 8 kappale

>Alkuperäinen teksti>

8) jäsenvaltioiden on tarvittaessa toteutettava soveltuvat toimenpiteet taatakseen kiinteiden yleisten puhelinpalveluiden saatavuuden ja kohtuuhintaisuuden vammaisille ja käyttäjille, joilla on sosiaalisia erityistarpeita; tarvittaessa tähän voisi sisältyä erityistoimenpiteitä sokeille ja näkövammaisille sekä kuuroille ja kuulovammaisille,

>EP:n äänestyksessä hyväksytty teksti>

8) jäsenvaltioiden on tarvittaessa toteutettava soveltuvat toimenpiteet taatakseen kaikkien kiinteiden yleisten puhelinpalveluiden saatavuuden ja kohtuuhintaisuuden vammaisille ja käyttäjille, joilla on sosiaalisia erityistarpeita; aina tarvittaessa tähän sisältyy erityistoimenpiteitä sokeille ja näkövammaisille sekä kuuroille ja kuulovammaisille; vammaisten, erityisesti sokeiden ja näkövammaisten, kuurojen ja kuulovammaisten sekä puhevikaisten vapaa pääsy luettelopalveluihin on olennaisen tärkeää, jotta taataan heidän yhtäläinen pääsynsä suurelle yleisölle saatavilla oleviin tietoihin,

(Tarkistus 5)

Johdanto-osan 14 kappale

>Alkuperäinen teksti>

14) hintojen avoimuudella varmistetaan, että henkilökohtaiset tilaajat eivät kustanna liikeasiakkaille myönnettyjä alennuksia; tietyt tariffeja ja kustannuslaskentajärjestelmiä koskevat aikaisemmat velvoitteet eivät ole kilpailun alettua enää aiheellisia, ja toimivaltainen kansallinen sääntelyviranomainen voi helpottaa muita velvoitteita, kun kilpailussa on päästy haluttuihin tavoitteisiin; kaikissa tapauksissa sovelletaan yhteisön oikeuden kilpailusääntöjen syrjimättömyysvaatimuksia; eriyttämisen vaatimus ei estä toimintojen yhdistämistä tariffipaketiksi,

>EP:n äänestyksessä hyväksytty teksti>

14) hintojen avoimuudella varmistetaan, että henkilökohtaiset tilaajat eivät kustanna liikeasiakkaille myönnettyjä alennuksia; tietyt tariffeja ja kustannuslaskentajärjestelmiä koskevat aikaisemmat velvoitteet eivät ole kilpailun alettua enää aiheellisia, ja toimivaltainen kansallinen sääntelyviranomainen voi helpottaa muita velvoitteita, kun kilpailussa on päästy haluttuihin tavoitteisiin; kaikissa tapauksissa sovelletaan yhteisön oikeuden kilpailusääntöjen syrjimättömyysvaatimuksia; eriyttämisen vaatimus ei estä toimintojen yhdistämistä tariffipaketiksi, sillä edellytyksellä, että tämän käytännön avulla ei rajoiteta kohtuuttomasti käyttäjien vapautta valita haluamiensa eri palvelujen tarjoajat,

(Tarkistus 6)

1 artiklan 1 kohdan toinen alakohta

>Alkuperäinen teksti>

Direktiivin tarkoituksena on varmistaa, että kaikkialla yhteisössä on saatavilla laadukkaat kiinteät yleiset puhelinpalvelut ja määritellä ne palvelut, joihin kaikilla käyttäjillä, kuluttajat mukaan lukien, olisi oltava pääsy yleispalvelun yhteydessä kohtuulliseen hintaan erityiset kansalliset edellytykset huomioon ottaen.

>EP:n äänestyksessä hyväksytty teksti>

Direktiivin tarkoituksena on varmistaa, että kaikkialla yhteisössä on saatavilla laadukkaat kiinteät yleiset puhelinpalvelut ja määritellä ne palvelut, joihin kaikilla käyttäjillä, kuluttajat mukaan lukien, olisi oltava pääsy yleispalvelun yhteydessä.

(Tarkistus 7)

2 artiklan 2 kohdan d alakohta

>Alkuperäinen teksti>

d) 'maksullisella yleisöpuhelimella' yleisön käytettävissä olevaa puhelinta, jonka käytön voi maksaa kolikoilla ja/tai luotto- tai maksukorteilla ja/tai puhelukorteilla,

>EP:n äänestyksessä hyväksytty teksti>

d) 'maksullisella yleisöpuhelimella' sellaista yleisön käytettävissä olevaa puhelinta tai tekstipuhelinta, jos tätä tarvitaan varmistamaan vammaisten käyttäjien pääsy palveluun tämän direktiivin 8 artiklan mukaan, jonka käytön voi maksaa kolikoilla ja/tai luotto- tai maksukorteilla ja/tai puhelukorteilla,

(Tarkistus 8)

2 artiklan 2 kohdan f alakohta

>Alkuperäinen teksti>

f) 'yleispalvelulla' määriteltyä tietynlaatuisten palvelujen vähimmäismäärää, joka on kaikkien käyttäjien saatavilla käyttäjien maantieteellisestä sijainnista riippumatta erityiset kansalliset edellytykset huomioon ottaen kohtuulliseen hintaan,

>EP:n äänestyksessä hyväksytty teksti>

f) 'yleispalvelulla' määriteltyä tietynlaatuisten palvelujen vähimmäismäärää, joka on kaikkien käyttäjien saatavilla Euroopan unionissa käyttäjien maantieteellisestä sijainnista riippumatta ja kohtuulliseen hintaan,

(Tarkistus 9)

2 artiklan 2 kohdan f a alakohta (uusi)

>EP:n äänestyksessä hyväksytty teksti>

fa) «kohtuullisella hinnalla» hintaa, jonka jäsenvaltio määrittää sellaisenaan Euroopan tasolla laadittujen suuntaviivojen perusteella ja erityiset kansalliset edellytykset huomioon ottaen, mukaan luettuina kaupunki- ja maaseutusuunnittelun näkökohdat, suoritettuaan 24 artiklassa tarkoitetun kuulemisen; komissio tekee tätä varten tarvittavat ehdotukset kuultuaan kaikkia asianosaisia osapuolia,

(Tarkistus 10)

3 artiklan 1 kohdan ensimmäinen alakohta

>Alkuperäinen teksti>

1. Jäsenvaltioiden on varmistettava tässä luvussa eriteltyjen palvelujen saatavuus kaikille käyttäjille alueellaan riippumatta maantieteellisestä sijainnista ja kansalliset erityisolosuhteet huomioon ottaen kohtuulliseen, kunkin jäsenvaltion määrittämään hintaan.

>EP:n äänestyksessä hyväksytty teksti>

1. Jäsenvaltioiden on varmistettava tässä luvussa eriteltyjen palvelujen saatavuus kaikille käyttäjille alueellaan riippumatta maantieteellisestä sijainnista ja kohtuulliseen hintaan.

(Tarkistus 11)

4 artiklan toinen a alakohta (uusi)

>EP:n äänestyksessä hyväksytty teksti>

Jäsenvaltiot voivat asettaa täydentäviä yleispalvelua koskevia vaatimuksia. Tällaiset täydentävät vaatimukset eivät saa missään olosuhteissa vaikuttaa yleispalvelujen EU:n tasolla säädettyyn kustannuslaskentaan eikä niitä saa rahoittaa markkinoilla toimivilta perittävillä pakollisilla maksuilla.

(Tarkistus 15)

10 artikla

>Alkuperäinen teksti>

1. Kansallisten sääntelyviranomaisten on varmistettava, että pääsyä kiinteään yleiseen puhelinverkkoon ja yleiseen matkaviestinverkkoon tarjoavat organisaatiot tekevät sopimuksen. Sopimuksessa on yksilöitävä käyttäjille tarjottava palvelu tai niissä on oltava viittaus organisaation yleisiin toimitusehtoihin. Sopimuksessa tai yleisissä toimitusehdoissa on vähintään määriteltävä liittymän toimitusaika ja tarjottavat huoltopalvelut, korvaus- ja/tai hyvitysjärjestelyt, joita sovelletaan, jos sovittua palvelua ei toimiteta sekä lyhyt esitys 26 artiklan mukaisen riitojen ratkaisumenettelyn aloittamisesta.

>EP:n äänestyksessä hyväksytty teksti>

1. Kansallisten sääntelyviranomaisten on varmistettava, että pääsyä kiinteään yleiseen puhelinverkkoon ja yleiseen matkaviestinverkkoon tarjoavat organisaatiot tekevät sopimuksen. Sopimuksessa on yksilöitävä käyttäjille tarjottava palvelu tai niissä on oltava viittaus organisaation yleisiin toimitusehtoihin. Sopimuksessa tai yleisissä toimitusehdoissa on vähintään määriteltävä liittymän toimitusaika ja tarjottavat huoltopalvelut ja palvelun laadun taso, korvaus- ja/tai hyvitysjärjestelyt, joita sovelletaan, jos sovittua palvelua ei toimiteta, sekä lyhyt esitys 26 artiklan mukaisen riitojen ratkaisumenettelyn aloittamisesta.

>Alkuperäinen teksti>

2. Kansallisilla sääntelyviranomaisilla tai muilla kansallisen lainsäädännön mukaan toimivaltaisilla elimillä on oltava oikeus vaatia 1 kohdassa tarkoitettujen sopimusehtojen ja minkä tahansa korvaus- ja/tai hyvitysjärjestelyn ehtojen muuttamista käyttäjien ja/tai tilaajien oikeuksien suojelemiseksi, sikäli kuin ne koskevat tämän direktiivin säännöksiä.

>EP:n äänestyksessä hyväksytty teksti>

2. Kansallisilla sääntelyviranomaisilla tai muilla kansallisen lainsäädännön mukaan toimivaltaisilla elimillä on oltava oikeus omasta aloitteestaan taikka jonkin tilaajan tai jonkin käyttäjien tai kuluttajien etuja ajavan järjestön pyynnöstä vaatia 1 kohdassa tarkoitettujen sopimusehtojen ja minkä tahansa korvaus- ja/tai hyvitysjärjestelyn ehtojen muuttamista käyttäjien ja/tai tilaajien oikeuksien suojelemiseksi, sikäli kuin ne koskevat tämän direktiivin säännöksiä.

>EP:n äänestyksessä hyväksytty teksti>

Muutoksia voidaan vaatia ainoastaan ennakolta määrättyjen perusteiden mukaisesti.

>EP:n äänestyksessä hyväksytty teksti>

Komissio varmistaa, että vaaditut muutokset eivät häiritse markkinoiden rehellistä kilpailua.

(Tarkistus 26)

12 artiklan 1 kohdan ensimmäinen alakohta

>Alkuperäinen teksti>

1. Jäsenvaltiot voivat, milloin katsovat sen tarpeelliseksi, asettaa laatuvaatimukset tässä direktiivissä mainituille palveluille kiinteitä yleisiä puhelinverkkoja ja/tai kiinteitä yleisiä puhelinpalveluja tarjoavia organisaatioita varten.

>EP:n äänestyksessä hyväksytty teksti>

1. Jäsenvaltioiden on varmistettava laatuvaatimukset tässä direktiivissä mainituille palveluille kiinteitä yleisiä puhelinverkkoja ja/tai kiinteitä yleisiä puhelinpalveluja tarjoavia organisaatioita varten.

>EP:n äänestyksessä hyväksytty teksti>

Komissio tarkastelee näiden yhteisön laajuisesti tarjottavien palvelujen laatua kertomuksessa, jonka se antaa puolivuosittain neuvostolle ja Euroopan parlamentille,

(Tarkistus 17)

14 artiklan 1 kohdan ensimmäinen alakohta

>Alkuperäinen teksti>

1. Sen varmistamiseksi, että käyttäjillä on mahdollisimman pian pääsy kiinteiden yleisten puhelinverkkojen kautta seuraaviin toiminteisiin:

>EP:n äänestyksessä hyväksytty teksti>

1. Sen varmistamiseksi, että käyttäjillä on mahdollisimman pian pääsy kiinteiden yleisten puhelinverkkojen kautta seuraaviin toiminteisiin:

>Alkuperäinen teksti>

- äänitaajuusvalinta

>EP:n äänestyksessä hyväksytty teksti>

- äänitaajuusvalinta

>Alkuperäinen teksti>

- eritelty laskutus ja valikoiva puhelujen esto pyynnöstä saatavina toiminteina,

>EP:n äänestyksessä hyväksytty teksti>

- eritelty laskutus ja valikoiva puhelujen esto pyynnöstä saatavina toiminteina ja vaihtoehtoisissa muodoissa sokeille ja näkövammaisille,

>Alkuperäinen teksti>

Jäsenvaltiot voivat määrätä yhden tai useamman operaattorin tarjoamaan näitä toiminteita suurimmalle osalle puhelimen käyttäjistä 31 päivään joulukuuta 1998 mennessä ja varmistamaan, että ne ovat yleisesti saatavilla 31 päivään joulukuuta 2002 mennessä.

>EP:n äänestyksessä hyväksytty teksti>

kansalliset sääntelyviranomaiset voivat määrätä yhden tai useamman operaattorin tarjoamaan näitä toiminteita suurimmalle osalle puhelimen käyttäjistä 31 päivään joulukuuta 1998 mennessä ja varmistamaan, että ne ovat yleisesti saatavilla 31 päivään joulukuuta 2001 mennessä.

(Tarkistus 19)

15 artiklan 4 kohta

>Alkuperäinen teksti>

4. Jos yhteenliittämisestä annetun direktiivin 97/.../EY 12 artiklan 5 kohdassa tarkoitettu numeron siirrettävyystoiminne ei ole vielä käytössä, kansallisten sääntelyviranomaisten on varmistettava, että kohtuullisen ajan sen jälkeen, kun tilaaja on vaihtanut palvelun tarjoajaa, puhelu voidaan joko reitittää hänen uuteen numeroonsa tai soittajille annetaan tieto uudesta numerosta.

>EP:n äänestyksessä hyväksytty teksti>

4. Jos yhteenliittämisestä annetun direktiivin 97/.../EY 12 artiklan 5 kohdassa tarkoitettu numeron siirrettävyystoiminne ei ole vielä käytössä, kansallisten sääntelyviranomaisten on varmistettava, että kohtuullisen ajan sen jälkeen, kun tilaaja on vaihtanut palvelun tarjoajaa, puhelu voidaan joko reitittää hänen uuteen numeroonsa kohtuuhintaan tai soittajille annetaan tieto uudesta numerosta vaatimatta käyttäjältä tai soittajilta maksua tästä palvelusta.

>Alkuperäinen teksti>

Kansallisten sääntelyviranomaisten on varmistettava, että edellä mainituista toiminteista mahdollisesti perittävä maksu on kohtuullinen.

(Tarkistus 20)

16 artiklan 1 kohta

>Alkuperäinen teksti>

1. Kansallisten sääntelyviranomaisten on varmistettava, että kiinteiden yleisten puhelinverkkojen tarjoamisessa merkittävässä markkina- asemassa olevat organisaatiot vastaavat telepalveluja tarjoavien organisaatioiden esittämiin kohtuullisiin pyyntöihin, jotka koskevat pääsyä kiinteään yleiseen puhelinverkkoon muiden kuin liitteen II osassa 1 tarkoitettujen yleisesti tarjottujen verkon liityntäpisteiden kautta.

>EP:n äänestyksessä hyväksytty teksti>

1. Kansallisten sääntelyviranomaisten on varmistettava, että kiinteiden yleisten puhelinverkkojen tarjoamisessa merkittävässä markkina- asemassa olevat organisaatiot vastaavat telepalveluja tarjoavien organisaatioiden esittämiin kohtuullisiin pyyntöihin, jotka koskevat pääsyä kiinteään yleiseen puhelinverkkoon muiden kuin liitteen II osassa 1 tarkoitettujen yleisesti tarjottujen verkon liityntäpisteiden kautta. Tätä velvoitetta voidaan rajoittaa ainoastaan, jos pyydetylle erityisliittymälle on olemassa teknisesti ja kaupallisesti toteuttamiskelpoisia vaihtoehtoja ja jos pyydetty liittymä ei ole asianmukainen suhteessa käytettävissä oleviin voimavaroihin.

(Tarkistus 21)

28 artikla

>Alkuperäinen teksti>

Tarvittavat muutokset tämän direktiivin liitteiden I, II ja III mukauttamiseksi tekniikan kehitykseen tai markkinakysynnän muutoksiin määritetään 30 artiklassa säädettyä menettelyä noudattaen.

>EP:n äänestyksessä hyväksytty teksti>

Tarvittavat muutokset tämän direktiivin liitteiden I, II ja III mukauttamiseksi tekniikan kehitykseen tai markkinakysynnän muutoksiin määritetään 29 artiklassa säädettyä menettelyä noudattaen.

(Tarkistus 22)

30 artikla

>Alkuperäinen teksti>

Sääntelykomiteamenettely

1. Seuraavaa menettelytapaa sovelletaan 28 artiklan piiriin kuuluvissa asioissa tämän kuitenkaan vaikuttamatta siihen, mitä 29 artiklassa säädetään.

>EP:n äänestyksessä hyväksytty teksti>

Poistetaan.

>Alkuperäinen teksti>

2. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen.

>Alkuperäinen teksti>

3. Komissio päättää suunnitelluista toimenpiteistä, jos ne ovat komitean lausunnon mukaiset.

>Alkuperäinen teksti>

Jos suunnitellut toimenpiteet eivät ole komitean lausunnon mukaisia tai lausunto ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä.

>Alkuperäinen teksti>

Jos neuvosto ei ole ratkaissut asiaa kolmen kuukauden kuluttua siitä kun asia on tullut vireille neuvostossa, komissio tekee päätöksen ehdotetuista toimenpiteistä.